Ngunyan sa mga restoran dakul nang klaseng sisig- may tuna sisig, may adobong sisig, pork sisig, bangus sisig o pusit sisig. Alagad, an orihinal na preparasyon kaini an ginagamit iyo an dukot na laman kan kara nin payong orig, hutok, an talinga kaini patin ungos asin katoy kaini. An mga ini linuluto na maglumoy dangan tinuturu-tusta, inaasinan, kinakaagan rekado asin pwedeng kaagan sili ngane humarang asin rinaramasan nin  hilaw na sugok. Parati ini somsoman sa irinuman, kaabay nin malipot na serbesa.